แนวโน้มดัชนีเช้าพักตัวตามต่างประเทศ
นักวิเคราะห์ฯคาดตลาดหุ้นไทยเช้านี้พักตัวตามตลาดต่างประเทศ ทั้งตลาดเอเชีย, สหรัฐฯ และยุโรป เหตุกังวลเศรษฐกิจในสหรัฐฯ ประกอบกับราคาน้ำมัน-สินค้าโภคภัณฑ์ปรับตัวลง ส่วนปัจจัยในประเทศไม่มีอะไรน่าห่วง โดยแนะเทรดดิ้งรายวัน เน้นเล่นหุ้นขนาดเล็ก พร้อมให้แนวรับ 880 แนวต้าน 896 จุด
20 ส.ค. 2553

นักวิเคราะห์ฯคาดตลาดหุ้นไทยเช้านี้พักตัวตามตลาดต่างประเทศ ทั้งตลาดเอเชีย, สหรัฐฯ และยุโรป เหตุกังวลเศรษฐกิจในสหรัฐฯ ประกอบกับราคาน้ำมัน-สินค้าโภคภัณฑ์ปรับตัวลง ส่วนปัจจัยในประเทศไม่มีอะไรน่าห่วง โดยแนะเทรดดิ้งรายวัน เน้นเล่นหุ้นขนาดเล็ก พร้อมให้แนวรับ 880 แนวต้าน 896 จุด
นายรณกฤต สารินวงศ์ ผู้ช่วยผู้จัดการใหญ่ ฝ่ายวิเคราะห์หลักทรัพย์ บล.คันทรี่ กรุ๊ป กล่าวว่า ตลาดหุ้นไทยเช้านี้มีทิศทางของการพักตัว ตามตลาดหุ้นอื่นในภูมิภาคเอเชียที่เช้านี้เปิดมาปรับฐานลงในทุกตลาด เป็นไปในทิศทางเดียวกับตลาดสหรัฐฯและตลาดในแถบยุโรปที่ต่างปรับตัวลงค่อนข้างมาก เนื่องจากมีความไม่มั่นใจในเศรษฐกิจของสหรัฐฯ หลังจากมีรายงานตัวเลขขอรับสวัสดิการจากการว่างงานเพิ่มขึ้นอีก 5 แสนรายสูงกว่าคาด
ประกอบกับราคาน้ำมันและราคาสินค้าโภคภัณฑ์ต่างก็ปรับตัวลดลง ส่วนปัจจัยในประเทศขณะนี้ยังไม่มีอะไรน่าเป็นห่วง พร้อมให้คำแนะนำเล่นเทรดดิ้งรายวัน เน้นไปที่หุ้นขนาดเล็ก โดยให้แนวรับ 880 จุด ส่วนแนวต้าน 896 จุด